
REPUBLIKA HRVATSKA
BJELOVARSKO-BILOGORSKA ŽUPANIJA
GRAD GAREŠNICA
GRADONAČELNIK
			
KLASA:  372-03/26-01/3 
URBROJ: 2103-4-02-26-3
Garešnica, 04.08.2026.

Na temelju odredbe članka 6. stavka 1. Zakona o zakupu i kupoprodaji poslovnog prostora („Narodne novine“ broj 125/11, 64/15, 112/18 i 123/24), članka 7. stavka 1. Odluke o raspisivanju javnog natječaja za zakup poslovnog prostora KLASA: 372-03/26-01/3, URBROJ: 2103-4-02-26-2 od 03.08.2026. godine i članka 53. Statuta Grada Garešnice („Službeni glasnik Grada Garešnice“ broj 2/21 i 3/25) gradonačelnik Grada Garešnice raspisuje

J A V N I   N A T J E Č A J
za davanje u zakup poslovnog prostora

I.
Predmet Javnog natječaja za davanje u zakup poslovnog prostora (dalje u tekstu: Javni natječaj) je davanje u zakup poslovnog prostora u vlasništvu Grada Garešnice i to:

Poslovni prostor u Uljaniku, Uljanik 68, koji se nalazi u zgradi sagrađenoj na k.č.br. 170 PODKUĆNICE, KUĆA I DVOR, površine 5035 m2 i k.č.br. 173 PODKUĆNICE, ZGRADA, površine 993 m2, upisan u zk.ul.br. 3705 k.o. Uljanik, površine 25,81 m2, koji se sastoji od poslovnog prostora površine 22,05 m2, wc-a površine 1 m2 i hodnika površine 2,76m2

· namjena poslovnog prostora je obavljanje uslužne djelatnosti (pružanje servisnih, intelektualnih i sličnih usluga)
· početni iznos mjesečne zakupnine za poslovni prostor određuje se u iznosu od 51,62 eura uvećano za iznos PDV-a. 

II.
Poslovni prostor iz točke I. ovog Javnog natječaja daje se u zakup na rok od 2 (dvije) godine.

III.
Na Javnom natječaju mogu sudjelovati fizičke osobe koje imaju registriran obrt ili obavljaju samostalnu profesionalnu djelatnost, koje su državljani Republike Hrvatske ili državljani država članica Europske unije te pravne osobe registrirane u Republici Hrvatskoj ili državama članicama Europske unije koje nemaju nepodmirenih obveza prema Republici Hrvatskoj i Gradu Garešnici.
Na Javnom natječaju ne mogu sudjelovati fizičke i pravne osobe koje su zakupnici poslovnog prostora u vlasništvu Grada Garešnice, a koje ne ispunjavaju ili neuredno ispunjavaju svoje obveze prema Gradu Garešnici.


IV.
Javni natječaj provest će se prikupljanjem pisanih ponuda u zatvorenim omotnicama.
Rok za podnošenje ponuda iznosi 8 (osam) dana od prvog dana sljedećeg dana od dana objave Javnog natječaja.
Kao dan objave Javnog natječaja, uzima se dan objave Javnog natječaja na mrežnim stranicama Grada Garešnice.

V.
Pisane ponude dostavljaju se u zatvorenim omotnicama osobno ili putem pošte preporučenom pošiljkom na adresu Grada Garešnice, Vladimira Nazora 20A, 43280 Garešnica, s naznakom

„ZA NATJEČAJ ZA ZAKUP POSLOVNOG PROSTORA U ULJANIKU – NE OTVARAJ“

Danom predaje ponude smatra se dan predaje ponude službeniku koji vodi urudžbeni zapisnik u Gradu Garešnici, odnosno dan predaje ponude na pošti isključivo preporučenom pošiljkom. 

VI.
Pisana ponuda mora sadržavati:
· ispunjeni obrazac objavljen uz Javni natječaj (Obrazac 1) popunjen na računalu ili ručno tiskanim slovima i vlastoručno potpisan od strane ponuditelja odnosno ovlaštene osobe ponuditelja;
· presliku osobne iskaznice fizičke osobe;
· presliku odgovarajućeg registra, ne stariju od 30 dana od dana objave natječaja, iz koje mora biti vidljivo da ponuditelj obavlja djelatnost koja je sukladna prostoru za koji podnosi ponudu;
· izvornik ili ovjerenu presliku potvrde o stanju poreznog duga ponuditelja izdanu od nadležne porezne uprave, ne stariju od 30 dana od dana objave natječaja;
· potvrdu o nepostojanju duga ponuditelja s osnove potraživanja Grada Garešnice izdanu od Upravnog odjela za financije Grada Garešnice, ne stariju od 30 dana od dana objave natječaja;
· dokaz o izvršenoj uplati jamčevine;
· broj računa (IBAN) i naziv banke na koji će se moći izvršiti uplata povrata jamčevine;
· ako se ponuditelj poziva na pravo prednosti iz točke IX. ovog Javnog natječaja, izvornik ili preslika dokumentacije kojom dokazuje svojstvo osobe iz točke IX. ovog Javnog natječaja.

Nepravovremene i nepotpune ponude neće se razmatrati.

VII.
Osobe koje sudjeluju u Javnom natječaju dužne su uplatiti jamčevinu u visini dvostrukog  iznosa početne mjesečne zakupnine za poslovni prostor iz točke I. ovog Javnog natječaja za koji podnose ponudu.
Jamčevina se uplaćuje na račun Grada Garešnice: HR58 2402 0061 8119 0000 8, model HR 68, poziv na broj  9016 – OIB ponuditelja, opis plaćanja „Jamčevina za natječaj – zakup poslovnog prostora u Uljaniku“.
Dokaz o uplaćenoj jamčevini prilaže se uz pisanu ponudu.
VIII.
Najpovoljnijem ponuditelju jamčevina se uračunava u iznos zakupnine, dok se ostalim ponuditeljima vraća u roku od 30 (trideset) dana od dana donošenja odluke o najpovoljnijem ponuditelju.
Ako najpovoljniji ponuditelj odustane od ponude ili ne zaključi ugovor o zakupu, gubi pravo na povrat jamčevine.

IX.
Pravo prednosti na sklapanje ugovora o zakupu poslovnog prostora imaju osobe određene Zakonom o hrvatskim braniteljima iz Domovinskog rata i članovima njihovih obitelji ako se na to pravo pozovu u ponudi te ako ispunjavaju uvjete iz Javnog natječaja i prihvate najviši ponuđeni iznos mjesečne zakupnine.
Osobe koje se pozivaju na pravo prednosti iz prethodne podtočke ne mogu ostvariti pravo prednosti za vrijeme dok traje zakup drugog poslovnog prostora u vlasništvu Grada, neovisno po kojoj je osnovi ostvaren.

X.
Poslovni prostor iz točke I. ovog Javnog natječaja daje se u zakup u viđenom stanju.
Poslovni prostor može se razgledati tijekom radnog vremena Gradske uprave samo na temelju prethodnog dogovora na broj telefona: 043/675-930.

XI.
Javno otvaranje ponuda održat će se u prostoru sale za sastanke u Gradskoj upravi Grada Garešnice, Vladimira Nazora 20A, I. kat, dana 18. kolovoza 2026. godine u 9,00 sati.

XII.
Najpovoljnijom ponudom smatrat će se ponuda koja uz ispunjenje uvjeta iz Javnog natječaja sadrži i najviši iznos mjesečne zakupnine.
U slučaju da ponuditelj čija je ponuda najpovoljnija odustane od ponude ili ne zaključi ugovor o zakupu, gradonačelnik može na prijedlog Povjerenstva za davanje u zakup poslovnog prostora poslovni prostor dati u zakup drugom po redu najpovoljnijem ponuditelju uz uvjet da pisano izjavi da prihvaća najviši iznos zakupnine postignute na natječaju ili može raspisati novi natječaj.
Ako dva ili više ponuditelja ponude za isti poslovni prostor isti iznos mjesečne zakupnine, a ispunjavaju uvjete natječaja, Povjerenstvo za davanje u zakup poslovnog prostora će pisanim putem pozvati ponuditelje da u roku od 7 (sedam) dana od dana primitka poziva u zatvorenoj omotnici dostave novi iznos ponude mjesečne zakupnine.

XIII.
Odluku o izboru najpovoljnije ponude donosi gradonačelnik Grada Garešnice u roku 8 (osam) dana od dana otvaranja ponuda.
Odluka o izboru najpovoljnijeg ponuditelja dostavlja se svim ponuditeljima koji su podnijeli pravovremene i potpune ponude.
Gradonačelnik Grada Garešnice s najpovoljnijim ponuditeljem sklopit će ugovor o zakupu poslovnog prostora.


XIV.
Odabrani najpovoljniji ponuditelj dužan je prilikom sklapanja ugovora o zakupu poslovnog prostora dostaviti odgovarajuće osiguranje plaćanja zakupnine (bjanko zadužnicu) u iznosu koji odgovara jednogodišnjem iznosu ugovorene zakupnine.

XV.
Ugovor o zakupu sklapa se u pisanom obliku koji je potvrđen (solemniziran) po javnom bilježniku.
Troškove javnog bilježnika snosi zakupnik.

XVI.
Gradonačelnik zadržava pravo ne prihvatiti ni jednu ponudu i poništiti Javni natječaj u svako doba bez obveze davanja obrazloženja.

XVII.
Ovaj Javni natječaj objavit će se na oglasnoj ploči i mrežnim stranicama Grada Garešnice. 



								GRADONAČELNIK
							    Josip Bilandžija, dipl. ing. šum.

